ورده ..جنت طايره اباختي بسمه
لان جنت اتمنى يصير عندي اخت حلوه
لان كنت وحيده امي بس عندي اخوان اثنين اكبر مني الله يحفظهم
ومن ماما قررت اجيب بنوته طرت من الفرح واخيرا حيصير الي اخت ولعب وياها
ولدت ماما بنوته وجان نسميها بسمه اني اختاريت الاسم
في وكتها بابا كاللهم هاي هديه ماما الورده وهي ورده اسميها
اني جنت مختاره هواي اسماء
كل يوم اجي ع ماما وكللها اسم
وماما تضحك عليه تكولي هاي تره مو لعابه وكل شويه تختارين الها اسم
واخيرا استقريت ع اسم بسمه لان من جتي لدنيا بس تبتسم طرت بيها طيران صارت مثل بنتي
اهتم ابلبسها واكلها وشربها صارت كل حياتي حتى انومها يمي ههههههه
عبالك لعابتي مو اختي
اني جنت دا اقره قواعد نكليزي لان مابقه شي للامتحانات
انتبهت عالساعه وحده بالليل
تفاجاءت هاي اني حيل مطوله بالسهر علمود القرايه ونسيت حالي
كمت اريد اروح للحمام واشرب مي ورجع الم كتبي ونام
طلعت من غرفتي طبعا اهلي دائما يطفون الاضويه مال البيت ويخلون ضوه خفيف بالممر علمود اليروح للحمام او المطبخ يكدر يشوف
طلعت ومشيت وصلت للممر علمود ادخل للحمام
الاستقبال بي مدخلين مدخل خارج البيت ومدخل داخل البيت
سمعت صوت الرجال يون ويصيح اااخ ويحجي بس مفهمت شيكول
فتحت الباب اريد اعرف ويامن يحجي ابهالوكت
شفته نايم وماكو احد يمه
دخلت ع كيفي للغرفه
تقربت يمه خطيه جان يحجي مع حاله بس كلام مخربط مينفهم منه شي
شفته يرجف لزمت خده و كصته حييييييييل مصخن هواي خطيه
رحت اركض الغرفه ماما اريد اصحيها بس استحيت ادك الباب عليهم
فكرت اني اسويله كمادات علمود تنزل حرارته لان قبل يومين شرحنه هذا الموضوع بالعلوم وشلون علمتنه المعلمه نتعامل بهيج حالات
رحت للمطبخ خليته مي في طاسه كبيره
وبيها مكعبات ثلج حجمه صغير
وخليت ماي فوكه علمود يموع الثلج ويبرد الماي وقطعه من قماش
ماما دائما اظم قطع قماش بالمجر تكول نحتاجها
اخذتهن ورحت للاستقبال
كعدت يم راسه وبديت اخلي الكمادات
خطيه هوه بس يرجف وظليت افرك بيده وكل شويه اغير الكماده
حسين ..من عافوني وكاموا نمت محسيت بس ع جسمي يرجف بس ما حجيت ظليت هادئ بس جسمي انتهه من التعب والمرض رجعت نمت
بعد فتره من الوكت تقريبا تالي الليل
حسيت ع شي بارد تخله ع كصتي ويد صغيره تلامس يدي
..تخيلت روحي بالبيت وبنتي جاي اسوي كمادات
وظليت ع هالاحساس اريد انطق كلمه ما اكدر للساني حيل صار ثكيل
بديت اتحسس اكثر
..وذكرت اني ابيت ابن عمي حيدر
هاي منو الجاي اسويلي كمادات
طبعا صح اني اجي يمهم جنت كل فتره بس ممصادف شايف بنته شايف بس الولد وبنته الصغيره بس الوسط ابد مشايفها
فتحت عيني بس ابين الغواش شفت ابنيه طفله حلوه كاعده كبالي تسويلي كمادات
خطيه
رجعت غمضت وفتحت غمضت وفتحت تحسن نظري
فتحت عيني ماشالله تبارك الخلاق مو طفله اجنن شكل مشايف مثله ابد جمال وحسن محد شايله ظليت صافن عليها معقوله هاي بنت حيدر
وحيدر اسمر وعيونه سود ..هاي الكيكه امينله
من هاي ما جنت اشوفها
اكيد ابوها يخاف عليها من الهوه الطاير
ورده ..شفته فتح عينه
..ابتسمت ابوجهه وكتله ها عمو شلون صرت شفتك مصخن
حبيت اسويلك كمادات علمود تخف الحراره منك
حسين ..ابتسمت ابوجهه شكرا عمو ما قصرتي انتي مثل والدج طيبه حيل
ورده ..شكرا عمو هذا من طيب كلبك
حسين ..انتبهت عليها مو بس شكل لا واخلاق اجنن وعدها لباقه بالحديث جدا حلوه وراقيه
سألتها
انتي شسمج وشكد عمرج
اني اسمي ورده وعمري ١٢ سنه بعد شهر افوت ١٣ سنه يصير عمري
حسين ..العمر كله كدامج
يعني انتي اسمج ورده لو ورود
لا عمو اسمي ورده وحده مو جمع
حسين ..ضحكت لان ذكاها جدا قوي .انتي مجموعه ورود
حرامات ورده وحده
ورده ..بابا يكول ورده وحده تكون مميزه مو مثل باقه الورود
حسين ..ههههههه صدك كلام والدج صح الوحده تكون مميزه ابيد كل انسان
ورده ..هسه عمو انت شتحس
حسين ..احسن بهواي جسمي ارتاح حيل من اهتميتي بيه وسويتيلي كمادات
تعرفين انتي ابكد بنتي بس هي اصغر منج ابسنه يعني عمرها ١١ سنه وسمها فرح
ورده ..عمو جيبها مره الثانيه من تجيلنه احب اتعرف عليها وتكون صديقتي
حسين ..ان شالله اجيبها وتكون صديقتج لان هي هم خطيه وحيده وما عدها صديقات بالبيت
بس احنه بيتنه ما يخله من الخطار بس مو كلهم يجيبون اطفالهم وياهم
ورده ..اي عمو ان شالله تجي ونشوفها هسه اني اترخص الوكت حيل تاخر الساعه ٣ ولازم انام وارتاح وانت هم نام ورتاح
تصبح ع خير
تصبحين ع خير
طلعت من الاستقبال ورحت للغرفه نمت بساع لان كتلني النعاس كتل
حسين ..من فتحت عيني ع هل حسن حسيت نفسي بالجنه وهاي الطفله هي حوريه من الجنه نزلت عليه علمود اداويني حبيت برائتها وجمال واخلاقها مو بشر هاي اكيد ملاك
ظليت بس افكر ابشكلها وطيب كلبها ظليت صاحي الحد ساعه ٦ الصبح وجان اغفه صحيت ع حس حيدر يكعدني حسين يله كوم اصحه ساعه ٩
حسين ..فتحت عيوني شفت حيدر كبالي
صبحت عليه ..شتكول اساعه ابيش
انت غير اصحيني يمعود عدنه كومه شغل
حيدر ..لا اليوم منروح للمعمل اني هم خابرت ع جبار المعاون وكتله اليوم منجي انت اهتم بالشغل
حسين ..لا ياحيدر والله الشغل مكوم ع راسي
حيدر ..يعني شلون منطي لرواحنه يوم استراحه
لو نكضي عمرنه كله نركض ونشتغل بدون راحه
تره احنه مو مكاين و٢٤ ساعه تشتغل واحدنه هم اله طاقه
ولازم نداري صحتنه علمود منوكع
حسين ..صح كلامك بس شسوي اذا كلشي فوك راسي
والله ماعندي مجال احك شعري حتى بنتي كوه اشوفها
حيدر ..اي هاي هيه اليوم اجازه نتريك واخذك نروح للكاظم نزور وبطريق رجعتنه ناخذ سمج مسكوف يصير غدانه
حسين ..ان شالله
كمت اغسل وطلعت شويه لطرمه مال بيت حيدر شفت بناته بالحديقه جاي يلعبا بالمرجوحه
شفت ورده جريت نفس قوي
جتلي تركض
ورده ..صباح الخير عمو
حسين ..صباح الورد كله
شلون صرت اليوم
والله بعد الكمادات مالتج اني افضل حال اليوم
بعد كل ما اتمرض ادز عليج انتي تشفيني